Síðastliðinn föstudag ( þann 25. janúar 2008 ) barst stofunni bréf frá Jóni Guðmundssyni í Neskaupstað en þegar hann kom heim úr vinnu þann dag tók á móti honum óvæntur gestur , fugl lá í garðinum og virtist mjög dasaður og gat ekki hreyft sig . Fuglinn sá reyndist vera Skógarsnípa sem er flækingur á Íslandi , árlega sjást Skógarsnípur hér á landi og grunur leikur á að varp geti leynst . Fuglinn sem Jón fékk í heimsókn hafði fyrr um daginn sést niður við Nesskóla og síðan aftur við hús eitt á Blómsturvöllum . Í bæði skiptin sást hann á flugi en lenti síðan eins og orustuþota , lá svo eins og dauður en flaug upp þegar að honum var gengið . Í seinna skiptið sem til hans sást , flaug hann upp þegar verið var að fæla frá honum kött sem sýndi mikinn áhuga á væntanlegri bráð . Þegar Jón tók síðan fuglinn í garðinum hjá sér þá hafði blætt úr fæti hans . Þrátt fyrir að að fuglinum væri hlúð þá gaf hann upp öndina á laugardaginn Ljósmyndir Jón Guðmundsson .